1. Formål
Sikre en forsvarlig håndtering av farlig avfall i Helse Bergen HF. Forankret i Helse Bergens miljømål og gjeldende lover og forskrifter.

2. Målgruppe
Denne driftsrutinen gjelder for all behandling av farlig avfall innen organisasjonen og for alle ansatte. Eventuelle underleverandører som utfører aktiviteter innenfor organisasjon er også pliktig å følge rutinen.

3. Ansvar

Linjeledelsen/avfallsprodusent er ansvarlig for at:

Alt farlig avfall håndteres og emballeres i henhold til denne driftsrutinen og «Håndtering av farlig avfall» plakat.

Avfallet er pakket på en sikker måte slik at transportskade ikke inntreffer

Å forvisse seg om at medarbeidere som håndterer farlig avfall har nødvendig opplæring.

4. Definisjoner
Avfallsprodusent: Avdeling/enhet som eier og/eller produserer avfallet.

Farlig avfall: Avfall som ikke kan håndteres sammen med annet husholdningsavfall eller næringsavfall fordi det kan medføre alvorlige forurensninger eller fare for skade på mennesker eller dyr.

Eksempel på farlig avfall i Helse Bergen: Kjemikalier, batterier, maling og radioaktivt avfall.

Avfallsfraksjon: Se liste med EAL-koder (den europeiske avfallslisten) og avfallsstoffnummer på www.avfallsdeklarering.no under «avfallskoder».

Deklarasjonsskjema: Inneholder opplysninger om avfallsprodusent og avfallet og brukes til å deklarere avfallet elektronisk. Fungerer også som transportdokument for transport av farlig gods på vei.

5. Beskrivelse
Noe farlig avfall kan leveres på en enkel måte i røde avfallskasser for farlig avfall. Typisk for disse fraksjonene er at de er lagret i egnet beholder som for eksempel maling, lim og spraybokser.

Det er avfallsprodusent/ansvarlig enhet som må sikre at avfallet er emballert forsvarlig for å ivareta en sikker transport.

Avfallsprodusent må i tillegg vurdere hva sikkerhetsdatablad sier om sikker oppbevaring av stoffet, det finnes blant annet fraksjoner som skal oppbevares innelåst. Disse bestemmelsene setter spesielle krav til avfallshåndteringen.

Fraksjoner med ukjent innhold skal ikke sendes, se punkt 5.3 Diverse.

5.1 Dokumentasjon
Hver forsendelse skal inneholde et utfylt «Internt deklarasjonsskjema for farlig- og radioaktivt avfall til Miljøhall». Se eksempel på skjema og veileder for utfylling.

Deklarasjonsskjema for farlig avfall fylles ut for hvert avfallstoffnummer. Flere kjemikalier med samme avfallstoffnummer kan stå på samme skjema, flere skjema kan ligge i samme kasse for farlig avfall.

5.2 Emballasje

Rød avfallskasse:

Farlig avfall skal pakkes i original emballasje eller annen UN-godkjent emballasje og merkes med deklarasjonsnummer.

Farlig avfall med ulike avfallstoffnummer kan stå i samme avfallskasse, men brukeren har ansvar for sikker sammensetning og stødig plassering i avfallskassen.

Følgende kjemikalier må ikke transporteres i samme avfallskasse:

Oksiderende stoff

Syrer

Baser

Cyanider

Blank plastkanne:

Løsemidler uten halogen, som ikke kan gå i original emballasje skal i blank kanne.

Påfør deklarasjonsnummer på plastkannen.

Blå plastkanne:

Løsemidler med halogen (eks. klor, brom, fluor, jod) som ikke kan gå i original emballasje skal i blå kanne.

Påfør deklarasjonsnummer på plastkannen.

For å sende flere kolli samlet, kreves det at deklarasjons nummer er påført hvert av kolliene.

Henting av farlig avfall utføres i henhold til avtalte avfallsplaner.

Plastkanner og røde kasser for farlig avfall kan bestilles ved henvendelse Hospitaldrift Transport/Miljøhall.

Glassflasker med farlig avfall på kan ikke lenger leveres til Miljøhallen. Alt flytende avfall skal leveres på blanke eller blå kanner som beskrevet over. Dette er for å unngå at emballasjen knuser eller eksploderer (ved innvendig trykkøkning).

Eneste unntak er produktrester i originalemballasjen med volum mindre enn eller lik 1000 ml. (Volumet refererer til størrelsen på flasken, ikke mengden innhold. Du kan ikke levere 0,5 liter i en 2000 ml. stor flaske.) Dette kan leveres i røde plastkasser, i henhold til illustrasjonsbildet. 1000 ml. - flasker skal ikke skylles og gjenbrukes som emballasje for andre stoffer eller blandinger. Dette er for å unngå at det oppstår reaksjoner med eventuelle rester av tidligere innhold i flaskene.

5.3 Diverse
Dersom det er spørsmål til håndtering av farlig avfall utover det som er beskrevet i denne driftsrutinen, kan følgende kontaktes:

Stavang, Helen Åse Margrethe Mohammadzadeh, overingeniør Bedriftshelsetjenesten, Arbeidsmiljø- og personalrådgiving. Mobiltelefon: +47 91128712

eller helen.ase.margrethe.mohammadzadeh.stavang@helse-bergen.no

Erik Njaastad Bauge, Seksjonsleder Miljøhall.
Interntlf. 977130, mobiltlf. 95890589 eller erik.njaastad.bauge@helse-bergen.no

Miljøhall interntlf. 976930

Eksterne referanser

Avfallsforskriften

Forskrift om landtransport av farlig gods

Illustrasjon

Farlig avfall må sikres før transport, bruk gjerne biter av isopor eller papp mellom beholderne.

Riktig	Ikke riktig

Bilde 1	Bilde 2

Forurensningsloven

Avfallsforskriften